**O B R A Z L O Ž E NJ E**

 **Godišnji izvještaja o izvršenju Budžeta za period 01.01. – 31.12.2020. godine**

**PRAVNI OSNOV**

 Sadržaj i način finansijskog izvještavanja o izvršenju budžeta Memorijalnog centra Srebrenica –Potočari Spomen obilježje i mezarje za žrtve genocida iz 1995.godine, Srebrenica , radi se po Pravilniku o finansijskom izvještavanju institucija BiH, koji je donesen od strane Ministarstva finansija i trezora.

**Odobrena budžetska sredstva – struktura rashoda**

Zakonom o Budžetu institucija BiH i međunarodnih obaveza BiH za 2020. godinu Memorijalnom centru Srebrenica su odobrena budžetska sredstva u ukupnom iznosu od 1.067.000 KM.

Odobrena budžetska sredstva su raspoređena na tekuće izdatke u iznosu od 817.000 KM, transfer drugim nivoima vlasti 150.000 KM i kapitalni izdaci u iznosu od 100.000KM.

**IZDACI**

 U tabeli 2 Rashodi budžeta po ekonomskim kategorijama obuhvaćeni su svi podaci iz Glavne knjige trezora o evidentiranim rashodima do 31.12.2020.godinu. Iz tabelarnog pregleda izdataka moguće je vidjeti sve izdatke po ekonomskim kategorijama u periodu od 01.01. do 31.12.2020. godine, po vrstama sa indeksom ostvarenja u odnosu na planirane. Naime, ostvareni raspored izdataka iznosi 856.977 KM sa 31.12.2020.god. ( 80%) od odobrenog budžeta za 2020.godinu. Ovaj iznos je u svakom slučaju zadovoljavajući jer se kretao u granicama postavljenog Operativnog plana potrošnje za period 01.01. – 31.12.2020.godinu u ukupnom iznosu kao i u okviru potrošnje po pojedinačnim ekonomskim kategorijama.

**Izvršenje Operativnog budžeta za period 01.01.- 31.12.2020. godine bez programa posebnih namjena**

 Tabelarni pregleda rashoda budžeta po ekonomskim kategorijama datog na obrascima 2 koji se nalaze u prilogu, izvršenje budžeta sa 31.12.2020. godine, bez programa posebnih namjena, iznosi 856.977 KM odnosno 80,0%uodnosu naodobrena budžetska sredstva u iznosu od 1.067.000 KM.

Izvršenje budžeta na pozicijama: Bruto plate i naknade iznosi 479.248 KM , Naknadetroškova zaposlenih 114.039 KM, izdaci za materijal, sitan inventar i usluge 90.756KM.

1. **Tekući izdaci**
	1. **Izdaci za bruto plate i naknade**

Izdaci za zaposlene realizovani su u iznosu od 479.248 KM. Bruto plate i naknade uposlenih obuhvataju 27 uposlenika. Naknade za noćni rada, rada u dane praznika i rada u neradne dane ostvaruju zaposlene na poslovima održavanje i fizičkoj zaštiti objekata.

* 1. **Izdaci za naknade troškova zaposlenih**

Izvršenje budžeta na ovoj budžetskoj poziciji iznosi 114.039 KM Ovi izdaci se odnose za naknade za prevoz u iznosu od 20.011 KM, topli obrok u iznosu od 40.601 KM, regres za zaposlene u iznosu 7.200 KM, jubilarne naknade 879 KM, Pomoć u slućaju smrti 5.274 KM, otpremnina za odlazak u penziju 14.385 te pripadajuće poreze i doprinose u ukupnom iznosu 23.130 KM.

Prilikom isplate sredstava primijenjene su odredbe Zakona o platama i naknadama uposlenih u Institucijama BiH, kao i ostali važeći propisi koji se odnose na naknade.

* 1. **Izdaci za putne troškove**

Izdaci za putne troškove odobrena su u iznosu od 2.600 KM a realizovani su u iznosu od 2.514 KM odnosno 97 %. Rashodi se odnose na aktivnosti konsultacija sa ENERGOINVESTOM za stručnu podršku vezano za realizaciju projekta izgradnje druge faze Memorijalnog centra, konsultacije sa Agencijom za javne nabavke , rad Upravnog odbora, rad sa resornim ministarstvima, konsultativne aktivnosti sa Zavod za izgradnju Kantona Sarajevo za izradu tenderskih dokumentacija.

* 1. **Izdaci telefonskih i poštanskih usluga**

Izdaci za telefonske i poštanske usluge odobrene su u iznosu od 7.400 KM a ukupno je utrošeno 7.132 KM (96 % ) Osim rashoda za telefone putem fiksne mreže , realizuju se i rashodi mobilnih telefona koje koriste zaposlenici na osnovu donesenih internih akata o upotrebi mobilnog telefona.

Sredstva za fiksne telefone su planirane u skladu sa Pravilnikom Vijeća ministara BiH o korištenju telefona ( „Sl.glasnik BiH“, broj 26/14) a na ovoj poziciji je utrošeno 3.317 KM.

Sredstva za mobilni telefon utrošena su u iznosu od 480 KM . Troškovi interneta iznose 2.002 KM . Pored službe Memorijalnog centra , troškovi inerneta odnose se i na objekta „Prostor za audio-vizuelne prezentacije“ gdje je urađena direktna internet linija kojom se sa kompjutera smještenih u multimedijalnoj sobi povezuje sa bazom podataka Agencije SENS .

 Izdaci za poštanske usluge a u skladu sa planoranim obimom aktivnosti u 2020. godini realizovana su u iznosu od 1.316 KM.

* 1. **Izdaci za energiju i komunalne usluge**

Izdaci za energiju i komunalne usluge iznose 41.683 KM odnosno 97 %. Najveća stavka izdataka obuhvata izdaci za električnu energijuu iznosu od 29.524 KM . Ovi izdaci obuhvataju potrošnju za rasvjetu Sakralnog dijela i prostora bivše tvornice akumulatora površine 160.000 m2, rad Službe Memorijalnog centra i dva objekta za uposlenike na održavanju i zaštit objekata Memorijalnog centra.

Izdaci za ugalj 4.437 KM, drvo 2.621 KM, vodu i kanalizaciju 1.142 KM, usluge odvoza smeća 3.960 KM.

* 1. **Nabavka materijala**

Izdaci za nabavku materijala iznose 10.286 KM odnosno 99 %. . Ovi izdaci obuhvataju rashode za nabavku poljoprivrednog materijala 252 KM, kompjuterskog materijala 932 KM, izdaci za stručne knjige i literaturu 360 KM, materijal za čišćenje 1.780 KM koji se koristi za održavanje površine od 930 m2 prostora spomen sobe, musale i službenih prostoria, HTZ opreme 3.241 KM za uposlenike na održavanju i fizičkoj zaštiti objekata, troškovi sitnog inventara 1.076 KM, izdaci za obrazce i papir 438KM kancelarijski materijal 2.123 KM.

* 1. **Izdaci za usluge prevoza i goriva**

Izdaci za usluge prevoza i goriva ostvarene su u iznosu 6.994 KM odnosno 100 %. Pored potrošnje goriva za potrebe Službe Memorijalnog centra značajni rashodi predstavljaju i motokultivatori i kosilice za održavanje zelenih površina u Sakralnom djelu i prostoru tvornice akumulatora. Dio troškova odnosi se na registraciju motornih vozila.

* 1. **Izdaci za tekuće održavanje**

Izdaci za tekuće održavanje izvršeni su u iznosu od 8.677 KM odnosno 96 %. Održavanje opreme obuhvata redovno servisiranje lifta , kosilica, trimera, računara, printera, kopiraparata i dr. Rashodi za vozila obuhvataju usluge održavanja, redovnog servisiranja te druge usluge popravki motornih vozila.

Sjedište Memorijalnog centra je u Srebrenici-Potočari, u prostoru bivše Tvornice akumulatora Potočari. Tvornica je rađena za proivodnju akumulatora za potrebe industrije tkz. –Stacionarni akumulatori, koja je počela sa radom 1980.godine. Kompletna infrastruktura, komunalna infrastruktura je rađena za potrebe tadašnje tvornice, što značajno utiće na rast troškova održavanja.

Zelene površine u sklopu Sakralnog djela Memorijalnog centra i prostora bivše Tvornice akumulatora Potočari iznosi 160 ha. Za obavljanje poslova održavanja zelenih površina angažuje se veći broj namjenske mehanizacije , što proizvodi izdatke za nabavku rezervnih djelova i usluge održavanja opreme.

* 1. **Izdaci za osiguranje**.

Ovi izadci odnose se troškove osiguranja vozila i u 2020.godini iznose 505 KM odnosno 84 %.

* 1. **Ugovorene i druge posebne usluge**

 Rashodi za ugovorene i druge posebne usluge izvršene su u iznosu od 12.965 KM odnosno 100 %.

 Rashodi obuhvataju usluge na osnovu ugovora o djelu u iznosu od 7.800 KM za angažovanje lica za računovodstvene usluge po ugovoru o djelu za sredstva posebne namjene koja se nalaze na računima poslovnih banaka – preostala sredstva fondacije koja se troše za namjene definisane u Zakonu o Memorijalnom centru, lica za održavanje kompjuterske opreme i lica za pružanje vjerskih usluga , učenje Tevhida svakog 11 u mjesecu i drugih islamskih vjerskih usluga na zahtjev posjetilaca.

 Usluge objavljivanja oglasa 285 KM, troškovi reprezentacije 1.567 KM.

1. **TRANSFER DRUGIM NIVOIMA VLASTI**

Realizacija sredstava iznosi 150.000 KM odnosno 100%. Iznos od 150.000 KM planiran je za opštinu Srebrenica vezano za potrebe Organizacionog odbora za obilježavanje 11.jula 1995.godine "Sigurne zone UN-a"- Srebrenica.

**3.0. KAPITALNI IZDACI**

Za potrebe održavanja zelenih površina ( 16 ha ) u krugu Memorijalnog centra realizovana je nabavka osnovnih sredstava u iznosu od 22.935 KM i to: dvije traktorske kosilice ( 13.674 KM ) i jedan motokultivator sa prikolicom (9.261 KM )

Finansijskih sredstava u iznosu od 75.000,00 KM , koja su planirana u budžetu za 2020. godinu na ime nabavke radova: „Nabavka i ugradnja protupožarne opreme“ (procijenjena vrijednost nabavke: 53.000,00 KM bez PDV-a) nije utrošen u 2020. godini iz razloga što procedura za ovu javnu nabavku nije završena u predviđenom roku jer se jedan od ponuđača žalio na cjelokupan postupak javne nabavke radova. Obavještenje o predmetnoj nabavci objavljeno je dana 07.08.2021. godine, broj: 1348-1-3-14-3-3/20.

Žalitelj se na kraju žalio na Zaključak Ugovornog organa o odbacivanju nebalgovremene žalbe, dana 09.12.2020. godine, gdje je poslije izjašenjenja Memorijalnog centra Srebrenica- Potočari ista proslijeđena Uredu za razmatranje žalbi (URŽ).

URŽ je svojim Rješenjem broj: JN2-01-07-1-3649/20 od 10.02.2021. godine naložio Memorijalnom centru Srebrenica- Potočari da u roku od 3 dana dostavi Odluku o izboru najpovoljnijeg ponuđača žalitelju.

Žalitelj (ponuđač) je zaprimio navedenu Odluku dana 12.03.2021. godine i trenutno teče žalbeni rok koji traje 10 dana, odnosno do 22.03.2021. godine. Kako navedeni postupak javne nabavke još uvijek traje, Ugovorni organ nije bio u mogućnosti da utroši naznačena finansijska sredstva.

* 1. **Programi posebne namjene**

U okviru programa posebne namjene realizovan je iznos od 245.457 KM za Program pomoći u obavljanju pripravničkog staža finansiran od Federalnog ministarstva raseljenih osoba i izbjeglica 4.608 KM, izdaci za energiju 3.230 KM, usluge štampanja 5.255, usluge objavljivanja tendera i oglasa 1.556 KM, izdaci za hardverske i softverske usluge 1.158 KM, ugovori o djelu sa porezima i doprinosima 154.560 KM, kompjuterska oprema 41.025 KM, oprema za prenos podataka i glasa 987 KM, fotografska oprema 21.966 KM, softveri 837 KM, izrada projektne dokumentacije 2.972 KM, rekonstrukcija zgrade 1.872 KM.

3.2 **Sredstva na računima kod poslovnih banaka**

Ukupna realizacija novčanih sredstava iznosi 6.779 KM. Ukop identifikovanih posmrtnih ostataka juli 2020.godine obuhvata iznos od 6.779 KM

* 1. **Nenovčane donacije**

Osnovna sredstva – Kancelerijski namještaj su donirana od strane Federalno ministarstvo raseljenih osoba i izbjeglica – 7.970 KM. Osnovna sredstva – Police za arhivu su donirana od strane PRODOOR –Sarajevo – 2.293 KM. Rekonstrukciju djela zgrade – Ulazni blok doniran je od strane - Delegacija Evropske unije u Bosni i Hercegovini – 579.400 KM.

 DIREKTOR:

 \_\_\_\_\_\_\_\_\_\_\_\_\_\_\_\_\_

 Emir Suljagić